open-index/open-wikipedia-markdown huggingface dataset:
מרים סאלח

**מרים מחמוד חסן סאלח** (בערבית: **مريم صالح**; נולדה ב-18 בספטמבר 1952) היא פוליטיקאית פלסטינית שנבחרה למועצה המחוקקת הפלסטינית מטעם חמאס וכיהנה כשרה לענייני נשים בממשלה העשירית של הרשות הפלסטינית.

## ביוגרפיה
מרים מחמוד חסן סאלח נולדה ב-18 בספטמבר 1952, ב, צפונית-מערבית לעיר רמאללה, למשפחה אסלאמית דתית שמוצאה בכפר בית נבאלה, מחוז לוד ורמלה. היא למדה בבית ספר יסודי וחטיבת ביניים ברמאללה ובבית ספר על יסודי באל-בירה עד 1970, שם סיימה את לימודי התיכון. היא השלימה תואר ראשון במשפט אסלאמי ב בעיר ג'דה, ולימודי תואר שני של הקוראן והסונה ב בשנת 1986. היא קיבלה תואר דוקטור בהצטיינות מהמחלקה לקוראן וסונה של אותה אוניברסיטה בשנת 1993. בסך הכל שהתה בסעודיה 22 שנה לפני ששבה לישראל. בין השנים 1993–2005 היא עבדה כמורה לחדית' בפקולטה לדעווה ויסודות הדת באוניברסיטת אלקודס. בנוסף, בין השנים 2002–2005 היא עבדה כמרצה במשרה חלקית במכון הסעד הרפואי בעיר רמאללה. היא נשואה למהנדס נזמי עבד אל-מג'יד מוסלח ויש לה חמישה בנים ושתי בנות.

היא הקימה יחד עם אחרים את אגודת הנשים אל-הודא בעיר אל-בירה ועמדה בראשה בתקופה שבין 1997-2000. הייתה חברה בגוף המייסד של אגודת חליל אלרחמן בעיר חברון, חברה בגוף הכללי של אגודת ידידי העיוורים בעיר אל-בירה בשנים 1998-2005, חברה בגוף הכללי של אגודת הנשים הערביות בעיר אל-בירה בשנים 1998–2015 והייתה שותפה בעמותות וגופים נוספים.

היא התעניינה בהפצת ידע אסלאמי והטפה דתית במסגד אל-אקצא, ולכן עבדה בפרויקט בחצרות מסגד אל-אקצא, בפיקוח התנועה האסלאמית (הפלג הצפוני). ב-2006 היא נבחרה למועצה המחוקקת הפלסטינית במהלך הבחירות למועצה המחוקקת הפלסטינית, במסגרת רשימה המזוהה עם חמאס. היא כיהנה כחברה בוועדת החינוך ובוועדת הנשים במועצה המחוקקת, והייתה חברה גם במועצה הלאומית הפלסטינית. בממשלת הנייה הראשונה כיהנה כשרה לענייני נשים.

ישראל הטילה עליה איסור נסיעה מאז 2007 והיא נעצרה באותה שנה ונחקרה באופן ממושך. לאחר מכן היא הועברה למעצר מנהלי שנמשך 7 חודשים. נערכה גם פשיטה בביתה והוחרמו ממנה וממחשבה ניירות ומסמכים. שירותי הביטחון הפלסטינים ערכו גם הם חיפוש בביתה והחרימו מסמכים ותיקים. ישראל עצרה גם את בניה, עבדול רחמן ב-2007 וסלאח ב-2009.

סאלח פרסמה שלושה ספרים ומספר מחקרים. היא פרסמה גם מאמרים בעיתונות וברשת והשתתפה בכנסים רבים.

## קישורים חיצוניים

## הערות שוליים

קטגוריה:פוליטיקאיות פלסטיניות
קטגוריה:שרי ממשלת הרשות הפלסטינית
קטגוריה:בוגרי אוניברסיטת המלך עבד אל-עזיז
קטגוריה:בוגרות אוניברסיטת המלך עבד אל-עזיז
קטגוריה:פעילי חמאס
קטגוריה:פלסטיניות שנולדו ב-1952
רוברט מרסלוס סטיוארט

**רוברט מרסלוס סטיוארט** (באנגלית: **Robert Marcellus Stewart**; ) היה פוליטיקאי אמריקאי שכיהן כמושל ה-14 של מדינת מיזורי מ-1857 עד 1861, בשנים הקריטיות שלפני מלחמת האזרחים האמריקנית.

## ביוגרפיה
סטיוארט נולד בעיירה טראקסטון שבמדינת ניו יורק, ובילדותו עבר עם הוריו לקנטקי. בשנת 1838 עבר למחוז ביוקנן שבמערב מיזורי. את הונו צבר כספסר קרקעות באזור רכישת פלאט (Platte Purchase) במיזורי, ולאחר מכן השתקע בעיר סנט ג'וזף ופתח שם משרד עורכי דין.

סטיוארט היה נציג בוועידת החוקה של מיזורי בשנת 1845, ושימש כחבר הסנאט של מיזורי במשך עשר שנים. ב-1856 נבחר טראסטן פולק למושל מיזורי, ולאחר מכן, בראשית 1857, לסנאט של ארצות הברית. פולק בחר בתפקיד הסנאטור, וסטיוארט התמודד על משרת המושל. הוא ניצח בבחירות שנערכו באוגוסט ונכנס לתפקיד באוקטובר 1857.

המושל סטיוארט היה מהתומכים המרכזיים בהקמת מסילת הרכבת האניבל–סנט ג'וזף בצפון מיזורי, דבר שהוביל ליצירת שירות הדואר המהיר "פוני אקספרס" ולעלייתה של קנזס סיטי כמרכז מטרופוליני. הוא נאלץ גם להתמודד עם העימותים האלימים בגבול מיזורי–קנזס הידועים בשם "קנזס המדממת".

כשעזב את תפקידו בינואר 1861, קרא סטיוארט למיזורי לאמץ נייטרליות חמושה עם פרוץ מלחמת האזרחים האמריקנית, ולא לספק גברים או נשק לאף צד, אף על פי שהוא עצמו צידד באיחוד. בנאום הפרידה שלו כמושל בפני האספה הכללית של מיזורי אמר:

יורשו של סטיוארט, קלייבורן פוקס ג'קסון, טען כי הוא תמך בנייטרליות חמושה, אך גם הצהיר שלדעתו עתידה של מיזורי קשור בשאר מדינות דרום ארצות הברית התומכות בעבדות. כשמיזורי נאלצה לבחור צד במלחמת האזרחים לאחר שהמושל ג'קסון הודח על ידי ועידת המדינה ביולי 1861, ניסה סטיוארט להצטרף לצבא האיחוד. עם זאת, בריאותו הרופפת מנעה ממנו לשרת בפועל.

ב-3 בספטמבר 1861, בין 17 ל-20 נוסעים נהרגו וכ-100 נפצעו כשגשר הרכבת של האניבל–סנט ג'וזף מעל נהר פלאט (יובל של נהר המיזורי) פוצץ במעשה חבלה, בתקרית שנודעה בשם "אסון גשר פלאט". על פי הדיווחים, מטרת המפגעים הייתה להתנקש בחייו של סטיוארט.

סטיוארט נותר רווק כל חייו ונחשב לאדם אקסצנטרי למדי – בין היתר זכור מקרה מפורסם שבו רכב על סוסו לתוך אחוזת המושל. הוא נפטר בעיר סנט ג'וזף בשנת 1871 ונקבר בבית העלמין מאונט מורה.

## קישורים חיצוניים

* רוברט מרסלוס סטיוארט, באתר אגודת המושלים הלאומית 
* 

קטגוריה:אמריקאים ילידי מדינת ניו יורק
קטגוריה:עורכי דין אמריקאים במאה ה-19
קטגוריה:חברי האספה הכללית של מיזורי
קטגוריה:מושלי מיזורי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1815
קטגוריה:אמריקאים שנפטרו ב-1871
צומת שילה

**צומת שילה** הוא צומת מרכזי ב, המחבר את גוש שילה ואת כביש 60. הצומת סמוך לשילה ומכאן שמו.

בצומת מתחברים שלושה כבישים, ואלו הם עם כיוון השעון:
* כביש 60 לכיוון צפון, המוביל צפונה לעלי, צומת קבלאן ולאחר מכן למחלף רחלים, גוש אריאל ובו אריאל עצמה, רחלים, אסיף (נופי נחמיה), גב ההר וכפר תפוח.
* כביש 5055, למזרח, המוביל למרכז ולמזרח גוש שילה, ומחבר את שילה, עמיחי, אחיה, עדי עד, אש קודש, קידה, יישוב הדעת, גאולת ציון, עלי עין, והחוות החקלאיות עמיחי וכחלית.
* כביש 60 לכיוון דרום, מחבר את האזור אל הרי בנימין וירושלים רבתי. הצומת הבאה לכיוון זה היא צומת המשטרה הבריטית, המחברת לכביש 465 למרכז בנימין.
* כביש מקומי העובר בקטע זה בצמוד לכביש 60. הכביש ממשיך מנקודה זו צפונה ודרומה:
** לכיוון דרום מוביל הכביש אל חוות נחל שילה ומוצב 773. דרך לא מוסדרת ממשיכה גם לגבעת הרואה.
** לכיוון צפון מוביל הכביש אל גבעת הראל.
הצומת סמוך לנחל שילה ולחניון הגדודים העבריים.

בצומת תחנת אוטובוס בה עוברים קווים לירושלים, אריאל, שילה, עלי, שבות רחל, עפרה, גבעת אסף, מגרון, כפר תפוח, איתמר, אלון מורה, מחנה חורון ואזור התעשייה שער בנימין.

## פיגועים
מחבלים ביצעו מספר פיגועים בצומת בעבר:

* ב-1 בדצמבר 2014 מחבלים יידו אבנים לעבר אוטובוס שנסע בצומת, ללא נפגעים.

* באפריל 2015 ביצע מחבל פיגוע דקירה בצומת, ופצע שני אנשים, באורח קשה וקל. האדם הפצוע באורח קל ניטרל את המחבל והרג אותו.

* באוגוסט 2015 ביצע מחבל פיגוע דריסה בצומת, ופצע שלושה ישראלים, באורח קשה, בינוני וקל ואז נורה והתהפך. ערבים תושבי האזור הגיעו לעשות סלפי ולהצטלם ליד זירת הפיגוע.

* ב-9 בינואר 2018 השליכה מחבלת סכין יפנית ובקבוק עם חומר דליק לעבר חייל שחשד בה, ונעצרה ללא ירי.
## קישורים חיצוניים
* 
* 

## ראו גם
* כביש 5055
* גוש שילה

## הערות שוליים

שילה, צומת
שילה, צומת
שילה, צומת
צומת שילה
צומת שילה
מעבר מזמוריה

**מעבר מזמוריה** (מכונה גם **[[מחסום (צה"ל)|מחסום]] מזמוריה**, **מעבר הר חומה** ו**מחסום נועמן**) הוא מסוף מעבר השוכן על כביש 398 סמוך לתחום השיפוט של ירושלים, ולשכונת הר חומה בה. המעבר משמש לבקרה של כלי רכב ואנשים הנוסעים בכביש 398 בדרכם בין צפון לדרום, כלומר מיהודה ובפרט מגוש עציון לשטח ישראל שבגבולות עליהם החילה ריבונות. המעבר מאויש בחיילי צה"ל במשך כל שעות היממה.

המחסום מכונה על שם הכפר מזמוריה, הסמוך אליו.

דרומית למעבר שני מעגלי תנועה. הראשון מוביל לדרך עוטף ירושלים, שהעלייה עליה מותרת רק לכוחות צה"ליים. השני מוביל מערבה למזמוריה ומזרחה לחוג'ילה.

## היסטוריה
ב-2006 הקים צה"ל מחסום בכניסה הדרומית מזרחית לכפר נועמאן.

בספטמבר 2023 הוחל בעבודות שיפוץ במעבר, במסגרתן הורחב הכביש ושופרה מערכת התאורה. העבודות הסתיימו ב-3 ביולי 2024, אז נפתח מחדש המעבר מחדש במעמד שר הביטחון יואב גלנט. לאחר השיפוץ, מועצה אזורית גוש עציון החלה בהליך לשינוי שמו של המחסום לשם עברי.

### פיגועים
ב-31 במאי 2019 ניסה נער פלסטיני לחדור את גדר ההפרדה ללא היתר בסמוך למעבר, ולעבור אותה. הוא נורה ונהרג על ידי כוחות צבא הגנה לישראל.

ב-18 בספטמבר 2023 הגיע מחבל פלסטיני מכיוון יהודה ושומרון למעבר, כשהוא הולך בין כלי הרכב באופן חשוד. כאשר הלוחמים שאבטחו את המעבר ביקשו לבצע בו בידוק, הוא הניף סכין ששלף מאחורי גבו והחל להתקרב לעברם במהירות. אלו הגיבו בירי ונטרלו את המחבל, והוא פונה לקבלת טיפול רפואי.

ב-28 בדצמבר 2023 ביצע אחמד עליאן, מחבל מטעם חמאס שמגורר בג'בל מוכאבר בירושלים, בנו של אחד מראשי ארגון הטרור בעיר, פיגוע במעבר. המחבל דקר באמצעות סכין מטבח לוחמת ומאבטח ישראלים, ופצע אותם במצב קשה ובינוני.

ב-27 בפברואר 2024 ניסה פלסטיני להסתנן לישראל דרך פרצה בגדר ההפרדה, בסמוך למחסום. הוא נורה ונהרג על ידי הכוחות המאבטחים את המעבר.
## קישורים חיצוניים
* 
* 

## הערות שוליים

מזמוריה, מעבר
קטגוריה:גוש עציון
העיר העתיקה של שכם

המונח "**[[עיר עתיקה|העיר העתיקה]] של [[שכם]]**" עשוי להתייחס לשני מקומות.
אלי קריסטין

**אלי קריסטין** (נולדה ב-1973) היא זמרת סופרן נורווגית. החל משנת 2007 החלה לעבוד כסולנית קבועה במקהלת האופרה הלאומית. בסתיו 2013 דורגה במקום הרביעי בתחרות "סטיירנקאמפ", ששודרה בערוץ NRK.

## ביוגרפיה
קריסטין נולדה בעיר יוביק, וכבר כילדה החלה להתעניין בתחום המוזיקה והשירה. תחילה החלה ללמוד את ז'אנר הפופ, ורק בתקופת התיכון גילתה את חיבתה למוזיקה קלאסית. בשנת 1993 הוציאה את אלבום הבכורה שלה, *Som en bekk becomes til en elv*, ושנתיים אחר-כך את אלבום ההמשך שלו, *Slik som du*.

ב-5 בינואר 2024 נחשף על ידי NRK כי קריסטין עתידה להשתתף במלודי גרנד פרי השנתי, תחרות הקדם לאירוויזיון 2024. שירה לתחרות היה "Touch of Venus", שכתבה עם רוני גרף ינסן. היא התחרתה במקצה השני של התחרות, שנערך ב-20 בינואר, וכשלה בניסיון להעפיל לגמר.

## קישורים חיצוניים

## הערות שוליים

קטגוריה:זמרות נורווגיות
קטגוריה:זמרות סופרן
קטגוריה:זמרות אופרה
קטגוריה:משתתפי מלודי גרנד פרי
קטגוריה:נורווגיות שנולדו ב-1973
קטגוריה:נורווגים שנולדו ב-1973
הרה (משימת חלל)

**Hera** (**הרה**) היא משימת חלל של סוכנות החלל האירופית. המטרה היא לבדוק מצב מערכת 65803 Didymos אחרי ביצוע ניסוי הסטת אסטרואיד כפול על ידי חללית נאס"א.

## משימה
תכנון המשימה החל בשנת 2013. בשנת 2016 הסוכנות האירופית ביטלה את התוכנית. בשנת 2016 הוחלט להתחיל אותה מחדש תוך שינוי מאפיינים. בשנת 2020 הסוכנות העבירה חוזה לחברת OHB מקולון לבניית החללית.

ניסוי הסטת אסטרואיד כפול כלל חללית שוגרה בשנת 2021 ובספטמבר 2022 פגעה באסטרואיד יעד.

חללית "הרה" שוגרה ב-7 באוקטובר 2024 מנמל החלל קייפ קנוורל בעזרת משגר מדגם פאלקון 9. ב-12 במרץ 2025 בוצעה מקלעת כבידתית בסביבת מאדים. במהלך התהליך חללית עברה כ-300 ק"מ מדימוס והעבירה צילומים.

החללית מתוכננת להגיע ליעד ב-28 בדצמבר 2026 ולהתחיל תוכנית מחקרית שתימשך כ-6 חודשים.

על החללית הותקנו מכשירים הבאים:
* Asteroid framing cameras (AFC) - מצלמות עם רזולוציה של 1 מ' למרחק של 10 ק"מ.
* Hyperspectral imager – HyperScout-H - מצלמה בתחום של 695–975 ננומטר.
* Planetary altimeter (PALT) - לייזר למדידת גובה.
* Thermal Infrared Imager (TIRI) - מצלמה בתחום תת אדום שנבנתה ביפן.
* X-Band Radio Science (X-DST) - מכשור למדידת תכונות שונות של אסטרואידים.
* Milani - לוויין קיובסאט שישוחרר מחללית אם. מטרתו לבצע מיפוי האסטרואיד.
* Juventas - לוויין קיובסאט שישוחרר מחללית אם. מטרתו לבצע מדידות שונות.

## קישורים חיצוניים
* 

קטגוריה:גשושיות אירופאיות
ארגון בין-לאומי לא-ממשלתי

**ארגון בין-לאומי לא-ממשלתי** (באנגלית: **INGO** International non-governmental organization) הוא ארגון שאינו תלוי במעורבות ממשלתית ומרחיב את הרעיון של ארגון לא-ממשלתי להיקף בין-לאומי. ארגונים בין-לאומיים לא-ממשלתיים פועלים תחת עקרונות של נייטרליות, אנושיות, חוסר משוא פנים ועצמאות. ברחבי העולם פועלים כ-75,000 ארגונים בין-לאומיים וכ-42,000 מהם פעילים.

ארגונים לא ממשלתיים אינם תלויים בממשלות וניתן לראות בהם שני סוגים: ארגוני הסברה לא ממשלתיים, שמטרתם להשפיע על ממשלות עם מטרה מסוימת, וארגונים לא ממשלתיים מבצעיים, המספקים שירותים. דוגמאות למנדטים של ארגונים לא ממשלתיים הם שימור הסביבה, קידום זכויות אדם או קידום נשים. ארגונים לא ממשלתיים הם בדרך כלל ללא מטרות רווח, אך מקבלים מימון מחברות או דמי חבר. ארגונים לא ממשלתיים גדולים בשני אופני הפעולה הם מבצעים פרויקטים אופרטיביים וגם יוזמות הסברה.

ארגונים בין-ממשלתיים כמו ארגון העבודה הבין-לאומי (ILO) וארגון האומות המאוחדות נוצרים כאשר מדינות ריבוניות יוצרות אמנות, אך ארגונים לא-ממשלתיים אינם מחויבים להסכמים מדיינתיים כאשר הם פועלים באופן בין-לאומי. ארגונים בין-לאומיים לא-ממשלתיים יכולים להיות ארגונים פילנתרופיים פרטיים, דוגמת קרן רוקפלר, קרן ביל ומלינדה גייטס וקרן פורד, או כזרועות של מוסדות בין-לאומיים קיימים דוגמת הכנסייה הקתולית.

## היסטוריה
ארגונים בין-לאומיים לא-ממשלתיים הופיעו כתוצאה מהצורך בסיוע הומניטרי כאשר משברים בין-לאומיים גברו לאחר מלחמות העולם. אף ממשלה לבדה לא יכלה לפתור את הבעיות הללו שהובילו להיווצרות של ארגונים חדשים. ממשלות החלו להציע תמיכה רבה יותר לארגונים פרטיים, בין-לאומיים ולארגונים לא ממשלתיים בשנות ה-80 כדרך לתת סיוע ולאפשר להשקיע יותר זמן ומשאבים בפרויקטים לאומיים. לעיתים קרובות, ארגון סיוע הומניטרי היה מתנגש עם גישתה של הממשלה להתמודד עם מצב. במקרים כאלה, ארגונים לא ממשלתיים חיפשו אוטונומיה להושיט עזרה ללא קשר לשיוך פוליטי או אתני.

בשנת 1910, איגוד האגודות הבין-לאומיות (UIA) היה המוסד הראשון שהציע לתת מעמד "על-לאומי" לארגונים בין-לאומיים בעלי כוונות דיפלומטיות ללא השפעה שלטונית. איגוד המשפט הבין-לאומי (ILA) שינה זאת, והוסיף כי מעמד ארגוני "על-לאומי" זה עשוי להיות מאומץ עבור עמותות שנוצרו ללא כוונת רווח. אחד הארגונים הוותיקים ביותר שנחשב כארגון בין-לאומי לא-ממשלתי הוא Save the Children שנוסד בשנת 1919.

לאחר מלחמת העולם השנייה, ארגונים לא ממשלתיים החלו לגדול עקב הצורך בפיתוח כלכלי או צרכים הומניטריים. השפעתם של ארגונים לא ממשלתיים החלה להתרחב מאוד בשנות ה-80 של המאה ה-20.
## ארגונים בין-לאומיים לא-ממשלתיים בולטים

## ארגונים בין-לאומיים לא-ממשלתיים בישראל
בתחילת המאה ה-21 החלה פעילות ענפה בישראל נגד ארגונים בין-לאומיים לא-ממשלתיים, בעיקר אלו העוסקים בזכויות אדם או המעורבים בקמפיין הדה-לגיטימציה נגד ישראל; בין השאר בהובלת ארגון NGO Monitor. ב-2011 נחקק "חוק חובת גילוי לגבי מי שנתמך על ידי ישות מדינית זרה", שמטרתו להקשות על פעילותם של ארגונים בין-לאומיים לא-ממשלתיים הסקבלים מימון מישויות מדיניות זרות.

## קישורים חיצוניים

## הערות שוליים

קטגוריה:ארגונים לא-ממשלתיים
מצלמה בלי בושה

**מצלמה בלי בושה** הוא סרט מתיחות שעלה לאקרנים בשנת 1988.

## תקציר
קומדיית מתיחות, להלן חלק מהמתיחות המופיעות בסרט:

# אישה מבוגרת מקבלת באקראי זר פרחים וברכות יום הולדת, חרף העובדה שאין זה יום הולדתה. חברי צוות "המתחנים", יהודה בארקן וצבי שיסל, ממשיכים להטרידה בעקביות ולשוב ולהטריף את מנוחתה.
# משה טימור עורך ראיונות עם נשים מבוגרות מן העדה המרוקאית, אשר משתייכות לאורח חיים מסורתי, במטרה לשמוע את עמדתן בנוגע לחוק חדש שמקדמת חברת הכנסת שולמית אלוני, העוסק בהסדרת זכויות לזוגות מאותו המין.
# שוטרת עוצרת נהגים אשר חרגו בסטייה מינימלית של קילומטר אחד לשעה מהמותר בחוק, מעכבת אותם לחקירה ואף מנסה ליזום עימם קשרים אישיים תוך כדי הליך האכיפה.
# קשיש לקוי ראייה מבקש מעוברי אורח לסייע לו בקריאת המספרים שעל כרטיס הלוטו שברשותו, מבלי לדעת כי מדובר בכרטיס הזוכה בפרס של מיליון שקלים. במהלך בדיקת הכרטיס, בעל הדוכן (בגילומו של צבי שיסל) מנצל את ההזדמנות ונמלט מהמקום עם הכרטיס הזוכה.
# כלב מאולף בשם "דינר" גונב מעוברי אורח שקית קניות ונמלט עמה מהמקום, אך כעבור זמן קצר שב אליהם ומשיב את השקית בשלמותה.
# שימפנזה מחופשת מופיעה לפתע במרחב הציבורי ומבהילה את עוברי האורח הנקלעים למקום.

## שחקנים
* יהודה בארקן
* בועז דוידזון
* צבי שיסל
* מנחם זילברמן
* משה טימור
* מושון אלבוחר
* עדנה לב
* מיכאלה ברקו
* עדית פאנק
* זוהר זמיר

## קישורים חיצוניים

## הערות שוליים

קטגוריה:סרטי 1988
קטגוריה:סרטי יהודה בארקן
קטגוריה:סרטים ישראליים משנת 1988
פרידה (זמרת)

**פרידה** (בנורווגית: **Farida**; נולדה ב-1990) היא זמרת ופזמונאית נורווגית-אלג'יראית.

## ביוגרפיה
פרידה נולדה בגיוביק שבנורווגיה, לאב אלג'יראי מקונסטנטין ולאם נורווגית מאולסון. בשנים 2013–2014 למדה הפקת סאונד ומוזיקה באוניברסיטת נורוף. במקביל השתתפה בתחרות "איידול" הנורווגית, והגיעה עד לשלב חצי הגמר. בשנת 2016 עברה לארצות הברית והוציאה את שני הסינגלים הראשונים שלה, "Three Weeks" ו-"Solo Ride". באותה שנה הייתה מופע החימום של דואה ליפה. בשנת 2020 פרסמה את המיני-אלבום הראשון שלה, *Solar Fare*.

פרידה השתתפה שלוש פעמים במלודי גרנד פרי, הקדם הנורווגי לתחרות הזמר של האירוויזיון. ב-2022 הגיעה לגמר עם השיר "Dangerous", שהודח לאחר סיבוב ההצבעה הראשון; בשנה שלאחר מכן הלחינה את "Tresko", שהודח בשלבי המקצים. ב-5 בינואר 2024 נחשף על ידי NRK כי פרידה עתידה לחזור לתחרות. שירה לתחרות היה "Heartache", שכתבה עם איליה אריקסון, כריסטיאן וייק ואולאב טוקרוד. היא התחרתה במקצה השני של התחרות, שנערך ב-20 בינואר, וכשלה בניסיון להעפיל לגמר.

## קישורים חיצוניים

## הערות שוליים

קטגוריה:זמרות אלג'יראיות
קטגוריה:זמרות נורווגיות
קטגוריה:משתתפי מלודי גרנד פרי
קטגוריה:נורווגיות שנולדו ב-1990
קטגוריה:נורווגים שנולדו ב-1990
ח'אלד אבו ערפה

**ח'אלד אבו ערפה** (בערבית: **خالد أبو عرفة**; נולד ב-1961) הוא מהנדס מכונות ופוליטיקאי פלסטיני המשתייך לתנועת חמאס, שכיהן כשר לענייני ירושלים בממשלת הנייה הראשונה.

## ביוגרפיה
ח'אלד נולד בשנת 1961 בשכונת סילוואן בירושלים. את השכלתו היסודית קיבל בבית הספר עבדול קאדר אל-חוסיין בראס אל-עמוד, ואת השכלתו המכינה והתיכונית מבית הספר של המכון הערבי של כווית באבו דיס. הוא סיים תיכון בשנת 1978, ונסע ללמוד באוניברסיטה בעיראק, שם קיבל ב-1983 תואר ראשון בהנדסת מכונות מ בבגדאד. בשנת 2015 הוא השיג גם תואר שני בלימודי ישראל מאוניברסיטת אל-קודס. הוא עבד כמהנדס ברמאללה. בין השנים 1987–1993 עבד כמנהל טכני בחברת מוצרי מזון ועסק בתחום המסחר בחנות שהייתה בבעלותו בירושלים, בנוסף, היה חבר באיגוד המהנדסים.

אבו ערפה נעצר לראשונה עם שובו מעיראק, ואחר כך שוב באוקטובר 1987 בשל פעילותו במסגרת האחים המוסלמים, שגם אביו וסבו השתייכו אליהם. הוא נעצר שוב ב-1989 וב-1994 - אחרי מותו של אחיו במהלך פעילות טרור. במהלך האינתיפאדה הראשונה מונה על ידי החמאס לנהל את הפעילות במזרח ירושלים, ובמיוחד בשכונות ראס אל-עמוד, סילוואן, א-טור וואדי קדום. הוא פיקח על הפצת סיסמאות ותעמולה, הנפת דגלים וארגון הפגנות.

במרץ 2006 מונה לכהן כשר לענייני ירושלים במסגרת ממשלתו הראשונה של אסמאעיל הנייה, אבל ביוני 2006 הוא נעצר על ידי ישראל ושוחרר רק בספטמבר 2008. במאי 2006 ביטל משרד הפנים את זכות התושבות שלו - במה שהוביל לערעור משפטי והתפתחות של חקיקה בתחום, וב-1 ביוני 2010 ניתנה החלטה לגרש אותו מירושלים. הוא השתתף עם מספר נציגים מגורשים של המועצה המחוקקת הפלסטינית בהתבצרות שנמשכה 19 חודשים במטה הצלב האדום בירושלים והסתיימה במעצרו בינואר 2012. ב-2013 נשפט והודה במסגרת עסקת טיעון בעבירות של פעילות בארגון טרוריסטי ושהייה שלא כדין בישראל. לאחר מכן הוא שוחרר בינואר 2014 בתנאי גירוש, הוא הועבר לעיר ג'נין ולאחר מכן לרמאללה. בזמן שהיה בכלא, מצבו הבריאותי הידרדר.

הוא נעצר ב-11 בנובמבר 2020 לאחר שזומן לחקירה במחנה עופר, ב-17 בנובמבר האריך בית המשפט הישראלי את מעצרו ב-72 שעות נוספות, וב-19 בנובמבר נקבע לו מעצר מנהלי לארבעה חודשים. ב-4 במרץ 2021 חודש מעצרו המנהלי לתקופה נוספת של 4 חודשים. ביוני 2024 שוחרר.

אבו ערפה נשוי ויש לו שלושה בנים: מוחמד, מועז ומהדי, ושתי בנות, אסיל ואסיה. הוא פרסם מספר ספרים בנושאי משפט והסכסוך הישראלי-פלסטיני.

## הערות שוליים

קטגוריה:פעילי חמאס
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטאות בעיראק
קטגוריה:בוגרי אוניברסיטת אל-קודס
קטגוריה:פלסטינים שנולדו ב-1961
כביש 4911

**כביש 4911** (מכונה גם: **דרך זבולון המר**) היא דרך ראשית בפתח תקווה המחברת את העיר מרחוב ז'בוטינסקי (כביש 481) דרך שכונת אם המושבות לכביש 5 במחלף התקווה. באופן רשמי הכביש אינו מתחיל בכביש 481, אך בפועל הוא מהווה המשך ישיר של דרך הרב שלמה מלכה ודרך זבולון המר.

אורך הכביש הוא 2.2 קילומטרים.

## מיקום

כביש זה הוא ציר אורך אשר מאפשר מעבר בין מרכז פתח תקווה לכיוון צפון, לכביש 5, ולהפך.

הכביש עובר סמוך לאתרים מרכזיים בפתח תקווה, בהם אצטדיון המושבה, בית העלמין ירקון ותחנת הרכבת קריית אריה.

## הארכה

ממוזער|התוואי המתוכנן של כביש 491
קיימת תוכנית להאריך את הכביש מזרחה בשישה קילומטרים נוספים לאורך תוואי מסילת הרכבת באזור עד למחלף רוקח, שם יתחבר עם נתיבי איילון. על פי התוכנית יכונה הכביש **כביש 491** (**כביש איילון מזרח**) ואורכו הכולל יהיה כ-7.5 קילומטרים. על פי התוכנית המקורית מאמצע העשור הראשון של המאה ה-21, צפוי היה הכביש להבנות לקראת 2020.

הכביש, אם ייבנה, צפוי להיות מרכזי מאוד ולהחליף את מערב כביש 5 ונתיבי איילון בתפקיד חיבור השומרון ומזרח גוש דן לתל אביב, רמת גן ובני ברק.

אם אכן ייבנה הכביש, הוא צפוי לעבור צמוד לאתרים וכבישים מרכזיים בגוש דן: מחלף אם המושבות וכביש 4, גשר הרלינג ושכונת איילת השחר בבני ברק, מתחם העסקים הצפוני בבני ברק ובו תחנת הרכבת בני ברק – רמת החייל ומגדל אמות הלח"י B, כביש 482, קניון איילון ואצטדיון רמת גן, פארק הירקון, היכל שלמה, אקספו תל אביב ולבסוף מחלף רוקח.

על פי התוכנית, הכביש יהיה כביש אגרה. עלות הקמתו המשוערת היא 300 עד 400 מיליון דולר.

ישנה התנגדות לבניית הכביש בשל חלקו העובר בפארק הירקון, ולמעשה מפחית משטחו של הפארק.

## מסלול

[מרכז|ממוזער|300px|[בית העלמין ירקון ומאחוריו הכביש. ברקע ניתן לראות את שכונת אם המושבות בפתח תקווה.]]

## ראו גם
* דרך אם המושבות
* כבישי ישראל

## קישורים חיצוניים

## הערות שוליים

קטגוריה:פתח תקווה: תחבורה
4911, כביש
משחק השקר (סרט)

**משחק השקר** הוא מותחן נאו-נואר, דרמה פסיכולוגית משנת 2024 בבימויו של סם ייטס. השחקנים הראשיים הם דייזי רידלי ושזאד לטיף. הסרט הוקרן בפסטיבל South by Southwest בהקרנת בכורה, ב-9 במרץ 2024.

## עלילה
אנט ובן, זוג נשוי, הורים לבת בשם מתילדה בת חמש, ולתינוק בשם לוקאס בן כמה חודשים. מערכת היחסים הזוגית של השניים נקלעת לקשיים ובן, סופר במקצועו שמתעתד לעבוד על ספר חדש, מוציא על אנט, בת זוגו, עקרת בית, את התסכולים שלו מחיי היומיום והאתגרים המקצועיים שלו. כאשר מתילדה, בתם בת ה-5, מתקבלת לשחק לצדה של שחקנית איטלקייה מפורסמת בסרט חדש, הזוג עומד בפני אתגר נוסף, ואנט חושדת שבעלה מפתח רומן עם השחקנית.

## שחקנים
* דייזי רידלי – אנט
* שזאד לטיף – בן
* מטילדה לוץ – אלישיה
* היבה אחמד – מתילדה
* שרל סקיט – אמילי
* פיפה בנט-וורנר – אסתר
* אליסטר פטרי – ריצ'רד

## הפקה
לפני שוק הסרטים של קאן בשנת 2022, פורסם הפרויקט להפצה של קונים פוטנציאליים. פורסם שסם ייטס, במאי קולנוע אנגלי, יביים את הסרט על פי התסריט שכתב טום בייטמן התסריט המקורי פותח על ידי דייזי רידלי, שגם משחקת בתפקיד ראשי בסרט ביחד עם שזאד לטיף. אז גם פורסם שמטילדה לוץ נכללה בצוות השחקנים.

שלב הצילומים החל בינואר 2023, כאשר התוכנית המקורית הייתה לצלם במשך חודש ימים.

## הפצה
הסרט הוקרן בבכורה עולמית ב-9 במרץ 2024 בפסטיבל South by Southwest באוסטין, טקסס. במאי 2024 חברת Signature Entertainment רכשה את זכויות ההפצה לסרט בבריטניה. באוגוסט 2024, אולפני "" רכשו את זכויות ההפצה בצפון אמריקה. הסרט יצא לאקרנים בארצות הברית ב-25 באוקטובר 2024.

הסרט הופץ בישראל ללא הגבלת גיל.

## תגובות
באתר ביקורות הסרטים Rotten Tomatoes אחוז הביקורות החיוביות הוא 83%, זאת על בסיס 46 ביקורות, והדירוג הממוצע שלו הוא 7.1 מתוך 10. באתר הסרטים Metacritic, קיבל הסרט ציון ממוצע משוקלל של 69 מתוך 100, בהתבסס על 11 ביקורות.

## קישורים חיצוניים

*  באתר IMDb
* עמוד הסרט באתר האינטרנט של יס פלאנט

## הערות שוליים

קטגוריה:סרטי מתח בריטיים
קטגוריה:סרטי מתח אמריקאיים
קטגוריה:סרטי 2024
כתמית אריאל

**כתמית אריאל** (שם מדעי: *Melitaea ornata*) היא מין של פרפר ממשפחת הנימפיתיים. שמו העברי היה **כתמית ירושלים**, ובמרץ 2025 החליטה האקדמיה ללשון העברית לשנות את המונח העברי ל"כתמית אריאל" על שם אריאל ביבס. מין זה זוהה כמין נפרד לאחר שהיה ידוע בעבר תחת השם *Melitaea phoebe*. ההכרה בו כמין עצמאי התבססה על מחקרים מורפולוגיים ומולקולריים שבחנו את הזחלים ואת המבנה הגנטי שלו.

## תיאור והגדרה
כתמית אריאל זוהתה לראשונה כמין נפרד על ידי שתי קבוצות מחקר עצמאיות בשנת 2005. ההפרדה מן המין הקרוב *Melitaea phoebe* התבססה על הבדלים מורפולוגיים בזחלים החל מהשלב הרביעי (instar): לזחלי כתמית אריאל קפסולת ראש בצבע אדום-לבן, בעוד שלזחלי מליטאה פיבי קפסולת ראש שחורה. מחקרים נוספים, כגון אלקטרופורזה של אנזימים, אישרו את ההבחנה בין שני הטקסונים.

במקור נעשה שימוש בשם *Melitaea telona* עבור מין זה, אך לאחר שהתברר כי השם *ornata*, שתואר על ידי הוגו תיאודור כריסטוף ב-1893, הוא השם הוותיק יותר, אומץ השם *ornata*, ובעברית "כתמית ירושלים", כשם התקף לפי כללי העדיפות בזואולוגיה.

## שינוי השם העברי
ב-26 במרץ 2025 שלחה האקדמיה ללשון העברית מכתב לירדן ביבס, שם נכתב כי מועצת האקדמיה החליטה פה אחד לשנות את שם הפרפר ל**כתמית אריאל**. השם החדש נבחר לזכרו של אריאל ביבס, ילד בן 4 שנחטף יחד עם אמו שירי ואחיו כפיר בן 9 חודשים ב-7 באוקטובר 2023 מביתם בניר עוז, ונרצח עימם בשבי על ידי מחבלי חמאס. אריאל, שהיה ידוע כאוהב פרפרים, הפך לסמל של תמימות ואובדן במציאות הישראלית. האקדמיה ללשון העברית החליטה פה אחד לשנות את השם כמחווה לזכרו, תוך קישור לשם "אריאל" כשם נוסף לירושלים, כפי שמופיע בתנ"ך (, ).

## תפוצה
כתמית אריאל אינה מוגבלת לאזור הפונטו-ים-תיכוני כפי שסברו תחילה. מחקרים זיהו אוכלוסיות חדשות באזור אורנבורג (רוסיה), צפון איראן והגבול המזרחי של קזחסטן, מה שמרחיב את תחום התפוצה שלה באזור הפלארקטי.

## מאפיינים ביולוגיים
### זחלים
זחלי כתמית אריאל מאופיינים בקפסולת ראש אדומה-לבנה החל מהשלב הרביעי. הם מונופגיים או אוליגופגיים, וניזונים בעיקר ממיני צמחים ממשפחת המורכבים (Asteraceae), ובמיוחד מהסוג *Centaurea*, לעיתים אנדמיים מקומיים. לעומת זאת, זחלי *Melitaea phoebe* הם אוליגופגיים ובעלי קפסולת ראש שחורה.

### מבנה גנטי ומורפולוגי
מחקר מולקולרי מצא כי קבוצת *Melitaea phoebe* יוצרת קבוצה מונופילטית בתוך תת-הסוג Didymaeformia. עם זאת, ניתוח מפורט של קבוצה זו נותר מוגבל. מחקרים נוספים על בסיס שבעה גנים אישרו כי *Melitaea telona* (במובן הצר, מישראל) וכתמית אריאל הם מינים נפרדים, ולא תת-מינים כפי שסברו בעבר.

### סיסטמטיקה
כתמית אריאל שייכת לקבוצת המינים של *Melitaea phoebe*, אך מחקרים מראים כי היא מין נפרד הן מ-*Melitaea phoebe* והן מ-*Melitaea telona*. בנוסף, הועלתה השערה כי הטקסון *punica* (מקום טיפוס: למבסה, אלג'יריה) עשוי לייצג מין נוסף נפרד בקבוצה זו, אך נדרש מחקר נוסף לאישוש.

## קישורים חיצוניים

## הערות שוליים

קטגוריה:נימפיתיים
קטגוריה:בעלי חיים הקרויים על שם מפורסמים
קטגוריה:הנצחת חללי הטרור בישראל
הוועדה הפרלמנטרית לחקר אירועי 7 באוקטובר

**הוועדה הפרלמנטרית לחקר אירועי 7 באוקטובר**, (באנגלית:  **7 October Parliamentary Commission**), היא ועדה פרלמנטרית של הפרלמנט הבריטי שחקרה את אירועי טבח ה-7 באוקטובר ופרסמה את ממצאיה בדו"ח הנושא את שמה וידוע גם כ"**דו"ח רוברטס**" (The Roberts Report), על שם אנדרו רוברטס, היסטוריון וחבר בית הלורדים שעמד בראש האגודה הפרלמנטרית הבריטית-ישראלית, שכוללת מחוקקים מבית הנבחרים הבריטי ומבית הלורדים.

## רקע
ב-7 באוקטובר 2023, חמאס והג'יהאד האסלאמי הפלסטיני פתחו במתקפה מתואמת על דרום ישראל, שהביאה למותם של 1,182 בני אדם, למעלה מ-4,000 פצועים ולחטיפת 251 בני ערובה.

מתקפה זו נחשבת לטבח הקטלני ביותר בעם היהודי מאז השואה. בין הקורבנות היו 18 אזרחי בריטניה, מספר הנפגעים הגדול ביותר של המדינה במתקפת טרור במזרח התיכון. מעורבותם של האזרחים הבריטים, סיפורים אישיים ועדויות שחשפו, לצד עלייה במקרי האנטישמיות בבריטניה לאחר המתקפה, הובילו את הפרלמנט הבריטי לקרוא להקמת ועדה פרלמנטרית שתחקור את האירועים באותו יום. הוועדה ביקשה לתעד את העובדות בלבד על מנת לשמר את האמת ההיסטורית, למנוע הכחשה או עיוות של האירועים, ולקדם את המודעות לסכנות האנטישמיות.

## חברי הוועדה
הוועדה הורכבה מנציגים של בית הלורדים ובית המחוקקים, מכל קצות הקשת הפוליטית בבריטניה.

### נציגי בית הלורדים
* לורד אנדרו רוברטס - יו"ר הוועדה. פרופסור להיסטוריה שפרסם בעבר ביוגרפיות היסטוריות וכן ניתוח של אירועי מלחמת העולם השנייה.
* לורד קן מקדונלד - לשעבר התובע הכללי באנגליה ובוויילס.
* הברונית קלייר פוקס - עיתונאית וסופרת שהייתה חברה בעברה במפלגה הקומוניסטית וכן במפלגת הברקסיט.
* לורד מייקל פארמר - איש עסקים ולשעבר גזבר במפלגה השמרנית.
* הברונית ג'ולי סמית - חברת המפלגה הליברל-דמוקרטית.
* הברונית מרגרט הודג' - חברת מפלגת הלייבור.

### נציגי בית המחוקקים
* גרג סמית' - נציג המפלגה השמרנית.
* שרון הודג'סון - נציגת מפלגת הלייבור.

## ממצאים
הוועדה החלה את עבודתה בינואר 2024, ועבדה במשך כשנה. ממצאיה פורסמו בדו"ח המשתרע על פני למעלה מ-300 עמודים במרץ 2025, ונחשב למקיף ביותר שפורסם עד אז בנושא. בהקדמה לדוח כתב הלורד רוברטס, שעמד בראש הוועדה:

הדו"ח מתעד בקפדנות את הרצח ההמוני ואת הפגיעה באזרחים, ומציין כי 73% מההרוגים היו אזרחים, כולל תינוקות וקשישים. הוא מפרט את ההכנות מצד חמאס במשך שנים לקראת המתקפה, ומדגיש את האכזריות חסרת התקדים שכללה הוצאות להורג, שריפות והתקפות רימונים על אזרחים. הדו"ח כולל גם פירוט על אלימות מינית והשחתת קורבנות, וכן את השימוש במדיה חברתית מצד חמאס כדי להגביר את הטרור הפסיכולוגי באמצעות שידור מעשי הטבח בזמן אמת.

## קישורים חיצוניים
* 
* הדו"ח המלא של הוועדה (באנגלית)
* 

## הערות שוליים

קטגוריה:מלחמת חרבות ברזל
קטגוריה:טבח שבעה באוקטובר
קטגוריה:יחסי הממלכה המאוחדת – ישראל
קטגוריה:הפרלמנט של הממלכה המאוחדת
קטגוריה:ועדות חקירה
טריפל איקס 2

**טריפל איקס 2** (באנגלית: **xXx: State of the Union**) הוא סרט פעולה אמריקאי משנת 2005, בבימויו של לי טמהורי ותסריט מאת סיימון קינברג. הסרט מהווה המשך לסרט "xXx" משנת 2002 והסרט השני בזיכיון. בתפקידים הראשיים מככבים אייס קיוב, סמואל ל. ג'קסון, וילם דפו, סקוט ספידמן ופיטר שטראוס. הסרט עוקב אחר דריוס סטון, אסיר לשעבר, המגויס על ידי סוכן ה-NSA אוגוסטוס גיבונס כדי לסכל הפיכה צבאית המאיימת על ממשלת ארצות הברית. הסרט הופק בתקציב של כ-60 מיליון דולר והכניס כ-71 מיליון דולר ברחבי העולם.

## תקציר עלילה
הסרט מתמקד בדריוס סטון, חייל לשעבר בכוחות המיוחדים של הצי האמריקאי, המרצה עונש מאסר בכלא צבאי. סוכן ה-NSA אוגוסטוס גיבונס משחרר את סטון מהכלא ומגייס אותו לתוכנית "xXx" החדשה. משימתו של סטון היא לסכל מזימה להפיכה צבאית המובלת על ידי גנרל ג'ורג' דקרט, המתכנן להפיל את נשיא ארצות הברית. סטון וצוותו פועלים נגד הזמן כדי למנוע את ההפיכה ולהציל את המדינה מאיום פנימי.

## צוות השחקנים הראשי
* **[[אייס קיוב]]** – דריוס סטון, סוכן "xXx" החדש.
* **[[סמואל ל. ג'קסון]]** – אוגוסטוס גיבונס, סוכן ה-NSA המגייס את סטון.
* **[[וילם דפו]]** – גנרל ג'ורג' אוקטביוס דקרט, מתכנן ההפיכה הצבאית.
* **[[סקוט ספידמן]]** – סוכן קייל סטיל, סוכן NSA העובד עם גיבונס.
* **[[פיטר שטראוס]]** – הנשיא ג'יימס סאנפורד, נשיא ארצות הברית.
* **[[אקזיביט]]** – זיק, חברו של סטון ומומחה לנשק.
* **[[מייקל רוף]]** – טובי לי שייברס, מומחה טכנולוגיה ב-NSA.
* **[[סאני מייברי]]** – צ'ארלי מייבת'ר, סוכנת כפולה העובדת עבור דקרט.
* **[[נונה גיי]]** – לולה ג'קסון, חברה ותיקה של סטון.

## ביקורות
הסרט "טריפל איקס 2" קיבל ביקורות שליליות ברובן. באתר Rotten Tomatoes, הסרט זכה לציון של 17% המבוסס על 137 ביקורות, עם הקונצנזוס: "אפילו יותר אבסורדי ובלתי סביר מהסרט הראשון, 'טריפל איקס 2' פחות מעורר השראה וטכני פחות מוצלח מקודמו." באתר Metacritic, הסרט קיבל ציון ממוצע של 37 מתוך 100, המבוסס על 31 ביקורות, המעיד על "ביקורות שליליות בדרך כלל". מבקרים ציינו את העלילה הבלתי סבירה והביצוע הטכני הפחות מוצלח בהשוואה לסרט המקורי.

## קישורים חיצוניים

קטגוריה:סרטים שצולמו בלוס אנג'לס
קטגוריה:סרטים שצולמו בקליפורניה
קטגוריה:סרטים שמתרחשים ברכבת
קטגוריה:סרטים על טרור
קטגוריה:סרטי קולומביה
קטגוריה:סרטי המשך אמריקאיים
קטגוריה:סרטי 2005
המגזר הפרטי

**המגזר הפרטי** הוא כלל העסקים הנמצאים בבעלות פרטית. על פי ההגדרה החוקית, עסקים במגזר הפרטי פועלים למטרות רווח.

## מבנה
המגזר הפרטי כולל עסקים בבעלות של אדם יחיד, שותפויות של שני בני אדם או יותר, ארגונים קטנים ובינוניים, חברות, תאגידים רב-לאומיים, ארגוני עובדים, איגודים מקצועיים וארגוני מסחר.

## היקף

המגזר הפרטי מספק מגוון רחב של מוצרים ושירותים, בהם מזון, לבוש, דיור, תחבורה, תקשורת, שירותים פיננסיים, חינוך, בריאות ועוד. במקרים רבים, פועל המגזר הפרטי לצד המגזר הציבורי בתחומים שבהם קיימת גם מעורבות ממשלתית, ולעיתים מתקיימת ביניהם תחרות על מתן שירותים לציבור. דוגמה לכך ניתן למצוא בתחומי החינוך והבריאות, בהם פועלים במקביל מוסדות פרטיים ומוסדות ציבוריים, ולעיתים מתחרים על אותם לקוחות או משאבים. 

היקף הפעילות של המגזר הפרטי משתנה ממדינה למדינה בהתאם למדיניות הכלכלית והחברתית הנהוגה בכל מדינה.

קהל היעד של המגזר הפרטי כולל את כל מגזרי המשק: הציבור הרחב (צרכנים), עסקים אחרים, המגזר השלישי והמגזר הציבורי.

## תעסוקה

מחקר משנת 2013 של תאגיד הפיננסים הבינלאומי (חלק מקבוצת הבנק העולמי) זיהה כי 90 אחוז מהמשרות במדינות מתפתחות הן במגזר הפרטי.

## אסדרה

על אף שהמגזר הפרטי מאופיין בבעלות פרטית ובפעולה למטרות רווח, נתונה פעולתו למסגרת של חוקים, תקנות ופיקוח ממשלתי. אסדרה זו מיועדת להבטיח תחרות הוגנת, למנוע פגיעה בצרכנים, בעובדים ובסביבה, ולהגן על אינטרסים ציבוריים רחבים. רמת האסדרה משתנה בין מדינות ובין תחומי פעילות, ויכולה לכלול, בין היתר, דרישות לרישוי, הגבלות על מחירים, תקני בטיחות ודרישה לדיווח כספי.

## ראו גם
* שוק חופשי
* מגזר כלכלי
* המגזר הציבורי
* המגזר השלישי

## קישורים חיצוניים
השוואה בין המגזר הפרטי למגזר הציבור בישראל

## הערות שוליים

פרטי
קטגוריה:כלכלה
דוד עם ראשו של גוליית (מאסימו סטנציונה)

**דוד עם ראשו של גוליית** (באיטלקית: **David con la testa di Golia**) הוא ציור מאת הצייר האיטלקי בן תקופת הבארוק מאסימו סטנציונה, אשר צויר בסביבות השנים 1642–1643. הציור מוצג כיום במוזיאון האמנות של סן דייגו שבקליפורניה.

## רקע
הסגנון האמנותי של סטנציונה הושפע רבות מהצייר קאראווג'ו, והשפעה זו ניכרת בציור זה, המשלב בין ריאליזם אכזרי ותאורה דרמטית לבין מגמות קלאסיות של המאה ה-17, כולל הסגנון הלירי של ציירי בולוניה. בציור מוצג דוד בתנוחה אלגנטית, אשר מעדנת את מראהו האלים של ראש גוליית הכרות. התאורה התיאטרלית בציור מדגימה היטב את פרשנותו של סטנציונה לטכניקת הקיארוסקורו – משחק של אור וצל – אשר נלמדה, ככל הנראה, ממוריו גווידו רני וקראוואג'ו.

לאחר שהציור נתרם למוזיאון, הבחינו מומחים – תחת תאורת גלריה – בחריגות שונות בבד, כגון חוסר אחידות ודפוסי סדיקה. תופעות אלו, יחד עם העובדה שדמותו של דוד מביטה כלפי הפינה השמאלית התחתונה, עוררו את החשד שהציור עבר שינויים. בשנת 1999, באמצעות צילום רנטגן והסרת שכבות צבע עיליות, נחשף חלקו המקורי של מצחו של גוליית. לאחר תהליך שימור מקיף, נחשפו פניו של גוליית בשלמותם, והציור שוחזר לצורתו המקורית. כיום ניתן לראות את ראשו הכרות של גוליית בפינה השמאלית התחתונה, כשדוד, אוחז בסכין, מביט לעברו. סביר להניח שראשו של גוליית כוסה במכוון על מנת לרכך את אופי הציור ולהתאימו לטעמו של קהל רוכשים פוטנציאלי.

## רקע היסטורי ורכישה
בשנת 1947 תרמה גברת ושמה הארי טרפין ציור מקורי של סטנציונה, תחת השם "דוד עם ראשו של גוליית", לגלריה לאמנויות היפות בסן דייגו (כיום מוזיאון האמנות של סן דייגו). תחילה יוחס הציור לצייר הספרדי חוספה ריברה, אך בשנת 1951 שויכה היצירה לסטנציונה על ידי מריו מודסטיני. שיוך זה אושר מאוחר יותר גם על ידי שלייר, פלון, צרי וספינוזה.

## לקריאה נוספת

Garrard, Mary D. (2006). Artemisia Gentileschi. ניו יורק: Rizzoli International Publications, 1993.

Spinosa, Nicola. (2006). Ribera. נאפולי.

Christiansen, Keith & Mann, Judith M. (2001). Orazio and Artemisia Gentileschi. ניו יורק: מוזיאון המטרופוליטן לאמנות. קישור מקוון

## הערות שוליים

קטגוריה:ציורי שמן
קטגוריה:דוד בציורים
קטגוריה:ציורים מהמאה ה-17
קטגוריה:ציורי התנ"ך
עלאא אל-אערג'

**עלאא א-דין מוחמד חוסיין אל-אערג**' (בערבית: **علاء الدين محمد حسين الأعرج**; נולד ב-1964) הוא מהנדס וקבלן פלסטיני שכיהן כשר הכלכלה בממשלת הנייה הראשונה בתקופה שבין 27 במרץ 2006 ל-17 במרץ 2007.

## ביוגרפיה
אל-אערג' נולד ברצועת עזה בשנת 1964 למשפחה שמוצאה מהכפר בית ג'ירג'א  ליד אשקלון. הוא מחזיק תואר ראשון בהנדסה אזרחית מאוניברסיטת א-נג'אח אותו קיבל בשנת 1987. הוא כיהן כיו"ר דירקטוריון בקבוצת חברות: חולות הזהב למסחר וקבלנות, עיר בטוחה למסחר כללי ואל-מותלת למסחר וקבלנות כלליים. הוא נשוי ואב לחמישה ילדים.

בין שאר תפקידיו, כיהן כנשיא איגוד הקבלנים הפלסטינים בנפת עזה, מזכיר איגוד המהנדסים בעזה, חבר באיגוד אנשי העסקים הפלסטינים וחבר דירקטוריון לשעבר, חבר במועצה המתאמת של מוסדות המגזר הפרטי הפלסטיני, חבר במשרד ההנהלה של איגוד הקבלנים הערבי וחבר במשרד ההנהלה של איגוד הקבלנים של מדינות האסלאם.

בשנת 1991 נעצר על ידי ישראל בשל מעורבותו בפעילות נגדה, וישב בכלא עד 1993. ב-27 במרץ 2006 החל לכהן בממשלת הרשות הפלסטינית בתפקיד שר הכלכלה, עד 17 במרץ 2007.

## הערות שוליים

קטגוריה:בוגרי אוניברסיטת א-נג'אח
קטגוריה:שרי הכלכלה של הרשות הפלסטינית
קטגוריה:פוליטיקאים פלסטינים
קטגוריה:כלכלנים פלסטינים
קטגוריה:פלסטינים שנולדו ב-1964
למיס אל-עלמי

**למיס אל-עלמי** (בערבית: **لميس العلمي**; נולדה ב-1943) היא אשת חינוך ופוליטיקאית פלסטינית, שכיהנה בתפקיד שרת החינוך בממשלות הרשות הפלסטינית.

## ביוגרפיה
אל-עלמי נולדה בירושלים והתחנכה ב בעיר. לאחר מכן השלימה לימודי תואר ראשון באנגלית מהאוניברסיטה האמריקאית בביירות ב-1964, תואר שני בספרות אנגלית ב-1967, ותואר שני בבלשנות באוניברסיטת אדינבורו ב-1974.

היא לימדה במכללה לנשים של אונר"א ברמאללה משנת 1975, הפכה לסגנית המנהלת שלה ב-1983 ולמנהלת ב-1994, באותה שנה היא גם קיבלה אחריות על החינוך בכל 100 בתי הספר ושלוש המכללות של אונר"א. היא פרשה מתפקיד זה ב-2004. מאוחר יותר הייתה המנכ"לית של . היא מכהנת גם כדירקטורית של  (AMAN).

ב-2007 מונתה לתפקיד שרת החינוך וההשכלה הגבוהה בממשלת פיאד הראשונה, המשיכה לכהן בתפקיד גם בממשלת פיאד השנייה ובממשלת פיאד השלישית, עד חודש יוני 2013. בתפקידה זה חתמה על הסכם לערוך ניסיון לשלב בלימודים בבתי הספר הפלסטיניים ספר שיציג את הנרטיב הישראלי.

ב-20 באפריל 2024 פורסם כי היא מונתה מחדש כחברת הדירקטוריון של ועדת הבחירות המרכזית הפלסטינית החל מ-1 באפריל 2024.

## קישורים חיצוניים

## הערות שוליים

קטגוריה:פוליטיקאיות פלסטיניות
קטגוריה:שרי ממשלת הרשות הפלסטינית
קטגוריה:בוגרי האוניברסיטה האמריקנית בביירות
קטגוריה:בוגרי אוניברסיטת אדינבורו
קטגוריה:הרשות הפלסטינית: חינוך
קטגוריה:פלסטיניות שנולדו ב-1943
האני טלב אל-קוואסמי

**האני טלב אל-קוואסמי** (בערבית: **هاني القواسمي**; נולד ב-1958) הוא פוליטיקאי ופרופסור למשפטים פלסטיני, שכיהן כשר הפנים בממשלת הנייה השנייה.

## ביוגרפיה
משפחתו של האני מגיעה במקור מהעיר חברון, אך אביו עבר לעזה ב-1949 והוא נולד שם ב-1958. הוא למד בבתי ספר מקומיים והמשיך ללימודי תואר ראשון במשפטים באוניברסיטת קהיר, ובהמשך למד שם גם משאבי אנוש. לאחר סיום לימודיו עבד עשר שנים במכון הדתי אל-אזהר, לאחר מכן עבר ל של הרשות הפלסטינית ועבד בה שבע שנים.

הוא כיהן כשר הפנים בממשלה האחת עשרה של הרשות הפלסטינית, בראשות אסמאעיל הנייה, והיה מזוהה כעצמאי פוליטית. הוא נבחר אחרי שיותר מעשרים שמות של מועמדים שהיו אמורים להיות מועמדי פשרה מתאימים נפסלו על ידי הצדדים. במאי 2007 נראה היה שההסכם הקואליציוני בין חמאס לפת"ח מתפרק, אל-קוואסמי, שנחשב לעובד מדינה מתון המקובל על שתי הפלגים, התפטר בשל מה שהוא כינה התנהגות מזיקה מצד שניהם. עוד קודם לכן איים להתפטר בשל הנגיסה בסמכויותיו על ידי מינויו של מוחמד דחלאן.

בהמשך עבד כמנכ"ל לענייני מינהל במשרד הפנים, למעשה שר הפנים של הרשות הפלסטינית, על פי החלטת הקבינט.

אל-קוואסמי נשוי ואב לחמישה ילדים.

## הערות שוליים

קטגוריה:בוגרי אוניברסיטת קהיר
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:משפטנים פלסטינים
קטגוריה:פלסטינים שנולדו ב-1958
אריק-יאן צורשר

**אריק-יאן צורשר** (בהולנדית: **Erik-Jan Zürcher**; 15 במרץ 1953, ליידן, הולנד) הוא היסטוריון הולנדי, פרופסור אמריטוס באוניברסיטת ליידן, טורקולוג , בלשן ולשונאי המתמחה בהיסטוריה של טורקיה המודרנית.

## קורות חייו
אריק יאן צורשר נולד ב-1953 בליידן, לסינולוג פרופסור אריק צורשר (1928–2008) . את השכלתו האקדמית רכש באוניברסיטת ליידן. ב-1974 סיים כבוגר אוניברסיטה בלימודים טורקיים, ב-1977 היה למוסמך אוניברסיטה בלימודים טורקיים ובפרסית, וב-1984 קיבל תואר PhD בלימודים טורקיים. בין השנים 1977–1997 הועסק כמרצה באוניברסיטת ראדבאוט וזכה למעמד של פרופסור חבר. בין השנים 1990–1999 הועסק במכון הבין-לאומי להיסטוריה חברתית באמסטרדם, ובין 1993–1997 לימד היסטוריה חברתית של המזרח התיכון באוניברסיטת אמסטרדם. בהמשך, מונה לפרופסור מן המניין באוניברסיטת ליידן. בין השנים 2008–2012 ניהל את המכון הבין-לאומי להיסטוריה חברתית באמסטרדם.

צורשר נחשב למומחה בעל שם עולמי בהיסטוריה של טורקיה המודרנית ומרבה להתראיין בנושא, באמצעי תקשורת שונים ברחבי העולם. ב-1993 הוציא לאור את ספרו "תורכיה: היסטוריה מודרנית", אשר תורגם למספר שפות. מ-2008 מכהן צורשר כחבר באקדמיה המלכותית ההולנדית לאמנויות ולמדעים.

## מכתביו
תורכיה: היסטוריה מודרנית, (תרגום לעברית: עדי גינצבורג הירש), תל אביב: הוצאת אוניברסיטת תל אביב, 2005

## קישורים חיצוניים

## הערות שוליים

קטגוריה:היסטוריונים הולנדים
קטגוריה:סגל אוניברסיטת ליידן
קטגוריה:סגל אוניברסיטת אמסטרדם
קטגוריה:בלשנים ולשונאים
קטגוריה:בוגרי אוניברסיטת ליידן
קטגוריה:הולנדים שנולדו ב-1953
פרדריק האלנד

**פרדריק סטרנד האלנד** (בנורווגית: **Fredrik Strand Halland**; נולד ב-21 בנובמבר 1993) הוא זמר, פזמונאי, גיטריסט ומפיק מוזיקלי נורווגי המתגורר בלוס אנג'לס.

## שנותיו הראשונות
האלנד נולד בברגן ובגיל 9 החל לקחת שיעורי נגינה על גיטרה אצל מאדס אריקסן, שחשף אותו לראשונה לז'אנר הבלוז. בגיל 12 ביצע את "Texas Flood" של סטיבי ריי וון בתחרות כישרונות נורווגית. בשנת 2007 עוטר מטעם עיריית ברגן בפרס על כישרונו המוזיקלי.

## קריירה
בגיל 16 עבר האלנד ללוס אנג'לס לאחר שקיבל מלגה ללימודים במכון המוזיקאים בהוליווד. הוא דורג במקום השני בתחרות "גיטר סופרסטאר 2011" של מגזין גיטר פלייר. לאחר שסיים את לימודיו הקים האלנד חברת הפקות משלו. הוא הופיע לצד קולבי קאליי במקביל. בשנת 2013 ניגן בגיטרה בשיר "Roller Coaster" של ג'סטין ביבר. ב-2014 השתתף בהפקת האלבום *[[Xscape]]* שיצא לאחר מותו של מייקל ג'קסון. 

ב-5 בינואר 2024 נחשף על ידי NRK כי האלנד עתיד להשתתף במלודי גרנד פרי השנתי, תחרות הקדם לאירוויזיון 2024. שירו לתחרות היה "Stranded", שכתב עם ינסון ואגאן ורותי רבה. הוא התחרה במקצה הראשון של התחרות, שנערך ב-13 בינואר, וכשל בניסיון להעפיל לגמר.

## הערות שוליים

קטגוריה:זמרים נורווגים
קטגוריה:משתתפי מלודי גרנד פרי
קטגוריה:מפיקים מוזיקליים נורווגים
קטגוריה:נורווגים שנולדו ב-1993
In a Perfect World (אלבום של קניה וסט)

אושיית המדיה די ג'יי אקדמיקס  הכריז על האלבום לראשונה תחת השם **"WW3"** (בעברית: **"[[מלחמת עולם שלישית|מלחמת העולם השלישית]]"**) במהלך שידור חי ב-2 באפריל 2025. ההכרזה הגיעה שבוע לאחר יציאת הסינגל בעל השם הזהה, שיצא ב--26 במרץ.

האלבום שינה את שמו לאחר מכן ל-**"Cuck"**, כאשר במהלך ההפקה נשקלה גם צורת הכתיב המסוגננת **"CUKKK"**.

## רקע
### המחלוקת סביב האלבום
בצל ההוצאה המפתיעה של גרסאות דמו לאלבומו הקודם, "Bully" חודש קודם לכן, ווסט עורר מחלוקת קשה. הוא השמיע הצהרות אנטישמיות, הביע תמיכה בנאציזם, ופרסם הערות פוגעניות נוספות.

בנוסף, הוא חשף פרטים מילדותו שכללו את בן דודו הגבר בחשבון הטוויטר שלו. ההערה האחרונה הזו התקשרה לסינגל השני של האלבום, "Cousins", שיצא ב-21 באפריל.

הסינגל השלישי, "Heil Hitler" או בקיצור "HH" (ששמו שונה מאוחר יותר ל-"Hallelujah"), יצא ב-8 במאי בציוץ שנמחק מאז מחשבון הטוויטר של ווסט.

### כותבים ומפיקים
הראפר האמריקאי דייב בלאנטס , שפגש את ווסט לראשונה בפברואר 2025, צוטט על ידי מקורות רבים, כולל ווסט עצמו, כ**כותב השירים הבלעדי** של האלבום.

בלאנטס מופיע מספר פעמים באלבום כאורח לא קרדיט, באמצעות שימוש בזיופי אודיו שנוצרו על ידי בינה מלאכותית, המדמים את קולו של ווסט מעל קולו שלו. בנוסף, הוא תורם קולות רקע שלא עברו עריכה בשיר "Bianca".

קוואדוופר ושף מייד, שני מפיקים ששיתפו פעולה רבות עם בלאנטס, הם המפיקים הראשיים של האלבום . גם צ'ה פופ , דיגיטל נאס , וטמפלסיטיגראונדס סייעו בהפקת האלבום, לצד ווסט עצמו.

### הדלפה ושינוי כיוון
גרסה לא גמורה של האלבום הודלפה במאי 2025, בעקבות קמפיין גיוס כספים לצדקה שהתנהל באמצעות פלטפורמת דיסקורד. הכספים שגויסו מההדלפה נתרמו למוזיאון הזיכרון לשואה של ארצות הברית.

באותו חודש, ווסט החל לחזור בו מהצהרותיו האנטישמיות, והוציא לשירותי הסטרימינג גרסאות מצונזרות לסינגלים "WW3" ו-"Heil Hitler". בעקבות זאת, שונה שמו של האלבום בחזרה ל-***"In a Perfect World"***.

## רשימת רצועות

## הערות שוליים

## קישורים חיצוניים

קטגוריה:אלבומי 2025
קטגוריה:אלבומי קניה וסט
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:חיבורים אנטישמיים
קטגוריה:נאו-נאציזם בארצות הברית
קטגוריה:אלבומים בהוצאה עצמית
קטגוריה:מוצרים עתידיים: מוזיקה
גות'מיניסטר

**גות'מיניסטר** (בנורווגית: **Gothminister**) היא להקת מטאל גותי נורווגית. היא נוסדה ב-1999, ומאז הוציאה שמונה אלבומי אולפן לאור, שראו הצלחה בעיקר בגרמניה. היא ניגנה במספר פסטיבלי מטאל, דוגמת WGT, פסטיבל הסערה האפלה, מ'רה לונה ופסטיבל שטנרייך.

ב-5 בינואר 2024 נחשף על ידי NRK כי גות'מיניסטר עתידה להשתתף במלודי גרנד פרי השנתי, תחרות הקדם לאירוויזיון 2024. שירה לתחרות היה "We Come Alive", שנכתב על ידי ביורן אלכסנדר ברם. היא התחרתה במקצה הראשון של התחרות, שנערך ב-13 בינואר, ונמנתה בין שלושת האמנים שהעפילו לשלב הבא. שלב הגמר נערך ב-3 בפברואר, בו סיימה הלהקה במקום הרביעי עם 115 נקודות.

## דיסקוגרפיה
### אלבומי אולפן
* 2003: *Gothic Electronic Anthems*
* 2005: *Empire of Dark Salvation*
* 2008: *Happiness in Darkness*
* 2011: *Anima Inferna*
* 2013: *Utopia*
* 2017: *The Other Side*
* 2022: *Pandemonium*
* 2024: *Pandemonium II: The Battle of the Underworlds*

## קישורים חיצוניים
* 

## הערות שוליים

קטגוריה:להקות נורווגיות
קטגוריה:להקות מטאל גותי
קטגוריה:משתתפי מלודי גרנד פרי
קטגוריה:להקות שהוקמו בשנת 1999
אינגריד יסמין

**אינגריד יסמין** (בנורווגית: **Ingrid Jasmin**; נולדה ב-1987) היא זמרת נורווגית.

## ביוגרפיה
יסמין נולדה בעיר קרגרו, ושורשיה המשפחתיים נעוצים בקוסטה ריקה. לאורך ילדותה נדדה בין קובה לספרד. בשנת 2021 הוציאה את סינגל הבכורה שלה, "Pilgrim". באוקטובר 2022 פרסמה את אלבום הבכורה שלה, *Luna*. היא זכתה בפרס בפסטיבל המוזיקה הנורווגית ספלמנפריסן.

ב-5 בינואר 2024 נחשף על ידי NRK כי יסמין עתידה להשתתף במלודי גרנד פרי השנתי, תחרות הקדם לאירוויזיון 2024. שירה לתחרות היה "Eya", שכתבה לצד ווגט ויונאס קרון. היא התחרתה במקצה הראשון של התחרות, שנערך ב-13 בינואר, ונמנתה בין שלושת האמנים שהעפילו לשלב הבא. שלב הגמר נערך ב-3 בפברואר, בו סיימה במקום השמיני עם 42 נקודות.

## דיסקוגרפיה
### אלבומי אולפן
* 2022: *Luna*

## קישורים חיצוניים
* 

## הערות שוליים

קטגוריה:זמרות נורווגיות
קטגוריה:משתתפי מלודי גרנד פרי
קטגוריה:ילידות 1987
ישראל באולימפיאדת מילאנו – קורטינה (2026)

**[[אולימפיאדת מילאנו – קורטינה (2026)]]** הייתה אולימפיאדת החורף ה-9 שבה השתתפה משלחת ישראלית, מאז החלה ישראל את השתתפותה במשחקי החורף האולימפיים באולימפיאדת לילהאמר (1994). האולימפיאדה נערכה בין 6 ל-22 בפברואר 2026.

המחליקה האומנותית מריה סניוק וגולש הסקלטון ג'ארד פיירסטון נשאו את דגל המדינה בטקס הפתיחה. סניוק נשאה את הדגל במילאנו ופיירסטון נשא את הדגל בקורטינה. גולש הסקי האלפיני ברנבש סולוש נשא את דגל המדינה בטקס הנעילה.

## הרכב המשלחת הישראלית
המשלחת הישראלית למשחקים מנתה תשעה ספורטאים שהתחרו בחמישה ענפי ספורט:

### ספורטאים שהשתתפו במספר אולימפיאדות

### ספורטאים שהשתתפו ב[[המשחקים האולימפיים לנוער|משחקים האולימפיים לנוער]]

## ענפים
### החלקה אמנותית
באליפות העולם בהחלקה אמנותית לשנת 2025 שנערכה בבוסטון, ארצות הברית סיימה מריה סניוק במקום ה-16 עם 167.10 נקודות והבטיחה מכסה יחידה למשלחת הישראלית במקצוע ההחלקה האמנותית לנשים..

### [[מזחלות (ספורט חורף)|מזחלות]] (בובסלי)
אדם אדלמן ונבחרת המזחלות (בובסלי) דורגו במקום ה-33 בדירוג העולמי והיו הראשונים שזכאים לחלוקה מחדש של מכסה. הם קיבלו את המכסה למשחקים לאחר ש דחתה מכסה אחת, והיא הוקצתה מחדש לישראל. לצידו של אדלמן יתחרו בנבחרת: מנחם חן, אורי זיסמן, ועומר כץ. וארד פוארסה הוגדר ספורטאי מחליף. זו הפעם הראשונה בה ישראל מיוצגת בענף זה במשחקים.

הוועד האולימפי בישראל החליט לפסול את הנבחרת מהמשך השתתפות בתחרות לאחר שכבר התחרתה בשני המקצים הראשונים. ההחלטה התקבלה לאחר שאורי זיסמן התוודה בפני מנהלת המשלחת שהוא חתם על תצהיר רפואי שקרי. החתימה על התצהיר נועדה לאפשר חילוף בינו ובין וארד פוארסה. הוועד בישראל העביר דיווח בנושא לוועד הבין-לאומי ויערוך בדיקה מעמיקה בתום המשחקים.

### סקי אלפיני
המשלחת הישראלית קיבלה מכסה בסיסית למשחקים עבור גולש וגולשת. האחים ברנבש ונועה סולוש נבחרו לייצג את הנבחרת.

}
| 1:57.03 דקות || 30
|-
|align="right"|סופר G
| 1:31.64 דקות || 33
|-
|align="right"|סלאלום ענק
| 1:23.32 דקות || 45
| 1:18.13 דקות || 44
| 2:41.45 דקות || 41
|-
|align="right"|סלאלום
| 1:03.32 דקות || 26
| 1:02.36 דקות || 27
| 2:05.68 דקות || 26
|}

### סקי למרחקים
אטילה מיהאי קרטס השיג את המכסה למשחקים בתחרות ל-10 קילומטר במסגרת סבב גביע העולם בנורווגיה. בתחרות הוא צבר 293.87 נקודות – מתחת לגבול העליון של הקריטריון, העומד על 300 נקודות. קרטס יהיה הנציג הישראלי הראשון בענף הסקי למרחקים במשחקי החורף האולימפיים.

### סקלטון
ג'ארד פיירסטון דורג במקום ה-36 בדירוג העולמי והשיג את המכסה למשחקים עבור ישראל. זאת תהיה הופעתו הראשונה של פיירסטון במשחקים האולימפיים.

## ראו גם

* ישראל במשחקים הפאראלימפיים מילאנו – קורטינה (2026)
* ישראל במשחקים האולימפיים

## הערות שוליים

חורף 2026
קטגוריה:2026 בישראל: ספורט
קטגוריה:אולימפיאדת מילאנו – קורטינה (2026)
שגרירות קטר בוושינגטון

**שגרירות קטר בארצות הברית** יושבת בוושינגטון די.סי. היא מאכלסת את הנציגות הדיפלומטית של קטר בארצות הברית. השגרירות ממוקמת ברחוב M מספר 2555 בקצה המערבי של שכונת ווסט אנד ליד שכונת ג'ורג'טאון.

בית הספר קורקורן (ג'ורג'טאון), מאכלס את משרד נספח ההגנה של השגרירות.

השגריר הנוכחי הוא השייח משעל בן חמד אאל ת'אני.

## רקע
עד 2005, השגרירות הייתה ממוקמת בבניין משרדים ברחוב Wisconsin Avenue NW. במשך שנים רבות כללה השגרירות רק שני דיפלומטים ומספר קטן של אנשי צוות. בשנים האחרונות, קטר פעלה להפוך את עצמה למרכז בנקאות, עסקים ותיירות מה שיצר צורך בשגרירות גדולה יותר. גם השותפות האסטרטגית בין קטר לארצות הברית גדלה עם השנים. בשנת 2001 רכשה קטר את הבניין בו היא ממוקמת כיום תמורת 13.6 מיליון דולר מקסלטון אחזקות.

## ראו גם
יחסי ארצות הברית – קטר
## קישורים חיצוניים
* 

## הערות שוליים

קטגוריה:יחסי ארצות הברית – קטר
קטגוריה:וושינגטון די. סי.: שגרירויות
בר קופרשטיין

**בר אברהם קופרשטיין** (נולד ב-1 באפריל 2002) הוא אזרח וחייל ישראלי שנחטף על ידי מחבלי ארגון הטרור חמאס במהלך הטבח בפסטיבל נובה ליד רעים כחלק מטבח שבעה באוקטובר ב-7 באוקטובר 2023.

שוחרר במסגרת הסכם חמאס–ישראל ב-13 באוקטובר 2025.

## ביוגרפיה
בר קופרשטיין נולד ב-2002 לטל וג'ולי קופרשטיין, כבן בכור ולו ארבעה אחים קטנים. הוא גר בחולון.

ב-2019 אביו נפצע קשה בתאונת דרכים בעת שהתנדב בארגון איחוד הצלה, ואיבד את יכולת ההליכה ומאז הוא מתנייד בעזרת כיסא גלגלים וכן הוא גם איבד את יכולת הדיבור. 

בעקבות התאונה שעבר אביו, קופרשטיין החל לנהל בגיל 16 את עסק הפלאפל המשפחתי, ועבר לגור אצל סבא וסבתא שלו כדי לפנות חדר בבית הוריו למטפל הצמוד של אביו שהובא לו לצורך טיפול וסיוע.

## החטיפה
קופרשטיין שירת כחייל סדיר בגדוד 932 של חטיבת הנח״ל. כשהתחילה מתקפת החמאס בבוקר ה-7 באוקטובר 2023 נשאר לעזור למשטרת ישראל ולשאר צוות האבטחה. נוסף על כך, כחובש, נתן טיפול ראשוני למשתתפים במסיבה שנפצעו מהמחבלים עד שנחטף.

באותו יום משפחתו ראתה סרטון בטלגרם שבו ניתן לראות את קופרשטיין חטוף, כפות בידיו וברגליו, חבל לצווארו והוא צועק את שמו.

### מאמצים לשחררו
ממוזער|פוסטר עם בר קופרשטיין (שורה שנייה מלמעלה בצד שמאל) במיצב למען החטופים ברמת גן במאי 2024
לאחר חטיפתו, אביו עבד עם קלינאית תקשורת במשך שנה ולמד לדבר מחדש כדי שיוכל להיאבק לשחרורו.
ב-25 בפברואר 2025 התקבל אות חיים ראשון ממנו.

ב-1 באפריל 2025 משפחתו ציינה את יום הולדתו ה-23 בכיכר החטופים והנעדרים בתל אביב.

ב-5 באפריל 2025 פרסם חמאס סרטון שסיפק אות חיים נוסף מבר, שבו נראים בר קופרשטיין ומקסים הרקין. משפחתו של בר ביקשה מהציבור ומהתקשורת שלא לפרסם או להפיץ את הסרטון.

### שחרורו מהשבי
בר שוחרר ב-13 באוקטובר 2025, הושענא רבה ה'תשפ"ו, כשנתיים לאחר שנחטף, במסגרת הסכם חמאס–ישראל.
ממוזער|שלט ליד ביתו עם תמונתו
לאחר שחרורו, ב-אוקטובר 2025 התקבל קופרשטיין באירוע הוקרה שנערך באולם מועצת עיריית בני ברק, במעמד ראש העיר חנוך זייברט וחברי המועצה. בתום המפגש ליוותה אותו שיירת אופנועים ברחובות העיר. במסגרת הביקור נפגש קופרשטיין עם הרב משה הלל הירש, מנהיג הציבור החרדי הליטאי, ושיתף אותו בחוויותיו מתקופת השבי ובהתחזקותו הרוחנית במהלך תקופה זו.

במרץ 2026 פתח את חברת השינוע של מכוניות ואופנועים שלו שהייתה פעילה קודם המלחמה. בהמשך החודש כתב שיר שיצא על ידי אלייצור, בשיר מגולל את סיפור החטיפה.

קופרשטיין כתב ספר על אירועי חטיפתו בשם "לא נשבר" שיצא לאור על ידי ידיעות ספרים במרץ 2026.

## קישורים חיצוניים
* 

## הערות שוליים

קטגוריה:בני ערובה וחטופים בטבח שבעה באוקטובר
קטגוריה:חולון: אישים
קטגוריה:חטופי פסטיבל נובה
קטגוריה:ישראלים שנולדו ב-2002